อายุ 15 ปี เรียนอยู่ม.4 ค่ะ เริ่มอารมณ์แปรปรวนตั้งแต่ป.6 ค่ะ ช่วงแรกๆ ยังคุ่มตัวเองอยู่ค่ะ แต่หลังๆ เริ่มเครียดจากเรื่องเรียน และเรื่องครอบครัวค่ะ(ครองครัวมีปัญหากันเป็นช่วงๆ ค่ะ) แล้วรู้สึกอยากตายบ้าง(เคยคิดที่จะกระโดดตึกที่โรงเรียนค่ะ) ท้อบ้าง หดหู่บ้าง รวมถึงอยากทำร้ายตัวเองกับคนรอบข้างค่ะ(เคยเอาเชือกรัดคอตัวเองให้หายใจไม่ออกอยู่สองสามครั้งค่ะ) มีอาการปวดหัวอยู่หลายครั้ง อาการพวกนี้เป็นโรคซึมเศร้ารึเปล่าคะ แล้วควรไปพบจิตแพทย์มั้ยคะ
สวัสดีครับ อาการของ ก็มีสภาวะที่วัยรุ่น เรียกว่า จิตตก หรือ โรคซึมเศร้า ถ้าเป็นมากถึงขนาดมีการกระทำพยายามฆ่าตัวตายแล้ว ควรไปพบจิตแพทย์ โดยด่วน ระหว่างนี้อาจขอคำแนะนำทางโทรศัพท์กับ ผู้ให้คำปรึกษาได้ที่สมาคมสมาริตันหรือสายด่่วน กรมสุขภาพจิต สธ 1675 ครับ ระหว่างนี้อาจขอคำปรึกษาจากคนที่ไว้วางใจได้เช่น ครู ประจำชั้น ครูแนะแนว หรือ ญาติผู้ใหญ่ที่เราเคารพนับถือ เล่าเรื่องให้ฟัง บางทีการเล่าเรื่องของตัวเองจะเป็นการได้ระบายความทุกข์ของตัวเองออกมา ช่วยลดความเครียด ความกดดันได้มากนะครับ ปัญหาทุกอย่างมีทางแก้ อย่าคิดทำอะไรให้คนอื่นต้องมีความทุกข์ตลอดไปนะครับโปรดอ่านเพิ่มเติมได้ที่นี่โรคซึมเศร้า